Na osnovu člana 5 stav 4c i stav 11 a Zakona o životnoj sredini (“Službeni list Crne Gore”, br. 052/16 od 09.08.2016.), člana 27 tačka 8 Zakona o lokalnoj samoupravi (Službeni list Crne Gore”, broj 02/18, 34/19) i člana 24 tačka 8 Statuta Glavnog grada (Službeni list Crne Gore-opštinski propisi“ broj 08/19) Komisija za dodjelu subvencija za bicikla, električna bicikla i električne trotinete ( u daljem tekstu Komisija), objavljuje

**JAVNI POZIV**

**ZA SUBVENCIONIRANJE KUPOVINE SJEDIŠTA ZA PREVOZ DJECE NA BICIKLU**

***“Podgorica na dva točka”***

**1. PREDMET JAVNOG POZIVA**

Predmet ovog javnog poziva je prikupljanje prijava za dodjelu sredstava iz Budžeta Glavnog grada Podgorica za subvencioniranje kupovine sjedišta za prevoz djece na biciklu.

Cilj dodjele sredstava je motivisanje građana Podgorice da više koriste bicikla kao alternativni vid prevoza i, u krajnjem, zaštita životne sredine.

**2. VRSTA I VISINA SUBVENCIJE**

Glavni grad je Budžetom za 2021. godinu za četvrti ciklus predvidio novac za realizaciju projekta *Podgorica na dva točka,* tj. za subvencioniranje kupovine sjedišta za prevoz djece na biciklu*.* Za ove namjene Glavni grad će opredijeliti sredstva u iznosu 9.000 eura, pa će se građanima subvencionirati ukupna cijena koštanja sjedišta, a najviše do 50,00 eura.

**3. USLOVI ZA PRIJAVU NA JAVNI POZIV**

Pravo na dodjelu ove vrste subvencije kroz program “Podgorica na dva točka” imaju minimum prvih 180 građana/ki Podgorice koji ispunjavaju sljedeće uslove:

- da imaju prebivalište na teritoriji Glavnog grada - Podgorica

- dostave dokaz o kupovini sjedišta, u vidu fiskalnog računa, ne starijeg od tri (3) mjeseca.

**4. SADRŽAJ PRIJAVE NA JAVNI POZIV**

**Obavezni dio prijave su:**

1. Obrazac – Zahtjev za dodjelu subvencije (Prilog 1.);

2. Kopija lične karte (ne mora biti ovjeren);

3. Uvjerenje o prebivalištu;

4. Fiskalni račun.

**5. NAČIN PRIJAVE**

Prijava na Javni poziv mora sadržavati svu dokumentaciju koja je navedena u tački 4. ovog poziva.

Sva pitanja u vezi s Javnim pozivom mogu se tokom trajanja Javnog poziva postaviti putem e-maila na adrese: [ivona.medjedovic@podgorica.me](mailto:ivona.medjedovic@podgorica.me), [miroslav.boljevic@podgorica.me](mailto:miroslav.boljevic@podgorica.me) i [valentina.ljuljdjurovic@podgorica.me](mailto:valentina.ljuljdjurovic@podgorica.me), kao i pozivom na brojeve 020/665-083 i 020/665-076.

**6. ROK I MJESTO PODNOŠENJA PRIJAVE**

Rok za podnošenje prijave je 20 dana od dana objave ovog Javnog poziva na web preezentaciji Glavnog grada [www.podgorica.me](http://www.podgorica.me) i u jednom štampanom mediju, **zaključno sa 20. oktobrom 2021. godine.**

Prijavu na javni poziv treba dostaviti u zatvorenoj koverti sa naznakom:

**NE OTVARAJ – PRIJAVA ZA SUBVENCIONIRANJE KUPOVINE SJEDIŠTA ZA PREVOZ DJECE NA BICIKLU (Program „Podgorica na dva točka“)**

na adresu:

**GLAVNI GRAD – PODGORICA**

**SLUŽBA GRADONAČELNIKA**

**Ulica Njegoševa, broj 20**

**81000 Podgorica**

Prijave na Javni poziv treba dostaviti preporučenom pošiljkom na gornju adresu ili lično, u arhivu Glavnog grada, Ulica Njegoševa, broj 20, prizemlje (ulaz sa Trga Nezavisnosti).

**7. PRIJAVE KOJE SE NEĆE RAZMATRATI**

**Neće biti uzeta u razmatranje prijava na javni poziv koja:**

- ne zadovoljava uslove za prijavu na Javni poziv;

- ne sadrži svu neophodnu dokumentaciju;

- nije dostavljena na način koji je određen javnim pozivom;

- nije podnešena u roku koji je definisan Javnim pozivom.

**8. ODABIR KORISNIKA**

Komisija će ocjenjivati sve pristigle prijave, i utvrđiti Listu od 180 prvih građana/ki čija prijava je ispravna.

Gradonačelnik Glavnog grada-Podgorica, na osnovu konačne liste sačinjene od strane Komisije, donosi Zaključak o odabiru korisnika subvencije.

**9. PRAVO PRIGOVORA**

Građanin koji je učestvovao u Javnom pozivu za dodjelu subvencija može podnijeti prigovor na zaključak o izboru korisnika subvencije.

Prigovor se podnosi Komisiji, preko Službe za ostvarivanje izvršne funkcije gradonačelnika Glavnog grada Podgorice u roku od 5 (pet) dana od dana objave Liste ispravnih prijava). O prigovoru odlučuje Komisija.

**10. ROK I NAČIN OBJAVE REZULTATA**

Rezultati Javnog poziva biće objavljeni na zvaničnoj prezentaciji Glavnog grada [www.podgorica.me](http://www.podgorica.me) u roku od 5 (pet) dana od dana donošenja odluke po prigovoru.

**11. POTPISIVANJE UGOVORA**

Građani kojima se odobri subvencija sklapaju s Glavnim gradom ugovor o dodjeli sredstava, kojim će se regulisati međusobna prava i obaveze korisnika subvencije Glavnog grada.